# Беседа:Георги Димитров (политик)

### от Уикипедия, свободната енциклопедия

## [редактиране] Имена на не-български

Драги ми ИнжИнере, доколкото аз съм разбрал духа (и не съм прочел буквата) на У:ПН, пишем името на нашенски и ако е чуждо го пишем в скоби на изходния език. Понеже за българите нашенския и изходния съвпадат, то скобите са излишни. Защо слагаш руско изписване в уводното изречение, че и разни писания на латиница, които вероятно не си съгласувал с концепцията на Ники Киндерсюрпризчето? Според моите (може би грешни) знания нито мамка му е била рускиня, нито татка му е бил ингилизин. Перке така бе, джанъм. -- Златко ± (беседа) 16:48, 19 юли 2006 (UTC)

  Но пък са били македонци и Ѓорги Димитров може и да е уместно (ако не сте в настроение, изтрийте го по неуместност коментара ми ) --Мико Ставрев 12:59, 21 юли 2006 (UTC)

- Драги, уважаеми.... а сега по същество.
- Лична нападка: Когато аз упорствам за нещо, не воювай с мене, а върви си попълни знанията по съответния въпрос, защото явно имаш големи пропуски по него, та да спориш с мене. Както стана с неопределителния член в българския език. Извинявай, че ти го казвам, ама ако беше по-наблюдателен щеше сам да стигнеш до този извод.
- Наименование на статия е едно, информация е друго. Прилагай си правилата за наименование, ама не търкай информацията! А в случая тази информация е твърде, ама твърде важна: Това лице, което по паспорт е Георги Димитров Михайлов, е предпочело да се афишира с бащиното си име. Доста хора го правят. Но се оказва, че по света нещата са доста по-стриктни - en:given name, en:middle name, en:Family name. Особено тежко е положението на руски: там по малко (собствено) име си говорят децата или пияниците на маса, а на фамилия - следовател към заподозрян или началник, викнал подчинения си да го наказва. Нормалното обръщение е по имя-отчество. Това е един от тежките проблеми на нашенци, учещи в Русия - те си правят тефтери с имя - отчество - фамилия и наизустяват. Та, заради работата си в Русия, Георги Димитров Михайлов, световно известен като Георги Димитров, става Георгий Михайлович Димитров. Оттам по света е познат с разни транскрибции на това име. Което умен човек може да разбере от моята версия на статията, която ти упорито заменяш с неинформационна такава. --ИнжИнера 18:11, 21 юли 2006 (UTC) Стабилен Stable

Скъпи, мили ... по-същество. Тези подробности за хер Димитров не ги знам, но пак не им е мястото в първото изречение. Успя да ме убедиш, че има смисъл от руската промяна в името, но все още си мисля, че е за секцийка вместо в началото.

Лирично отклонение: За личната нападка не си прав, можем да си водим войничката на руската Википедия, но аз го правя с „источники“. По-авторитетно от българска филология в СУ не можах да намеря из Голямата жица. Мога да ти добавя позовавания на специализирани печатни издания, но те се ползват в доста тесен кръг и едва ли са налични в инжинерска домашна библиотека. Това не е нападка, в моята също ги няма, тясно специализирани са! Поздрави, Златко ± (беседа) 18:30, 21 юли 2006 (UTC)

  Многоуважаеми, драги и т.н. ... Оформено е като лична нападка, та да е на куп, лесно за триене.
  По темата: Първият основен въпрос на една енциклопедична статия е: За какво (кого) се говори в статията. как му се вика на това нещо, как му се е викало и за точно същото ли става на въпрос. Да си се питал Георги(й) Михайлов(ич) Димитров и Г.М. Димитров едно и също лице ли са? Ти ако нещата (които и да са) ги знаеш само в един вариант, значи малко знаеш. --ИнжИнера 20:23, 21 юли 2006 (UTC)

## [редактиране] Въпросче (до кого?)

Как тъй хем използва депутатския си имунитет за агитация, хем е опандизен? Хвърлен е в затвора, докато още е депутат. Нещо не се връзва. И не е единствения, когото не мобилизират, защото е депутат. Мисля, че пасажът е тенденциозен и затова пак ще го променя. Майор Деянов 09:06, 27 юли 2006 (UTC)

А,да,и източник за това, че е прокаран като депутат от радославистите, s'il vous plaît. Не мога директно да оспоря факта, но през 1914 Димитров вече е доста влиятелен в БРСДП(т.с.) и въобще не му трябва чужда партия, за да го вкара като депутат. И моля да се посочи автор на преценката за широките социалисти, че били по-опасни. Само да отбележа обективния факт, че тесните се обявяват за класова борба, а широките - за класов мир. Майор Деянов 09:24, 27 юли 2006 (UTC)

  Майоре, ти май не си служил, ми се види. Човек без имунитет не може да припари на фронта при войниците. А ако е извадил открит лист и затова е допуснат, но си отвори устата да агитира, следва незабавно прибиране, бой и други подходящи за целта процедури. А може и направо намясто, но на Димитров му се е разминало, уви. На фронта, Майоре, е военно положение. Точно такова ВОЕННО ПОЛОЖЕНИЕ е било обявено в България след атентата в „Света неделя“ и терористите, съмишлениците и чатпат някой друг са били избити по законите на военното време - веднага и намясто. Държавността е била спасена. И сега е така спрямо терористите, чети вестници. Апропо, в Сърбия кражбата на жица по закон е диверсия и там циганин жица не краде.--ИнжИнера 10:55, 27 юли 2006 (UTC)

    По време на военно положение действат военнополеви съдилища. От каквито не са съдени мнозинството от жертвите на април '25а. Те са "извикани за малка справка", арестувани или отвлечени посред нощ от домовете си. И после въобще не са обявени за съдени и екзекутирани, а за безследно изчезнали.

Оттук нататък прекратявам всякяква дискусия по априлските събития без пряка връзка с дадена статия. Доколкото съм чел правилата, Уикипедия не е форум. Майор Деянов 12:26, 27 юли 2006 (UTC)

      А, не! Първо го раздаваш като мъжкар, а после иначе. На постинг с няколко твърдения, отговаряш само на едното, баш което е офтопик, и се фръцваш като ущипана госпожица. То много лесно да се фръцнеш и да прекратиш обсъждането дето не ти изнася. Последно - мъжкар ли си, или госпожица? ще участвуваш ли в дискусията с аргументи и източници, или ще се правиш на сърдит? --ИнжИнера 12:41, 27 юли 2006 (UTC)

Ти мъжкар ли си? Майор Деянов 17:14, 27 юли 2006 (UTC)

  По жицата не се вижда. Вижда се само кой как участвува в обсъждането. Във всеки случай, на конкретни въпроси по някоя тема не отговарям с лично заяждане, защото Уикипедия не е форум.--ИнжИнера 05:34, 28 юли 2006 (UTC)

    "Последно - мъжкар ли си, или госпожица?" - това ми прилича точно на лично заяждане. Майор Деянов 09:20, 28 юли 2006 (UTC)
      Това беше чиста проба казармен език, средна мощност. Задрасках и го написах като за цивилни, щом не си свикнал. --Капитан от запаса Атанасов 11:15, 28 юли 2006 (UTC)

## [редактиране] Антивоенната агитация

Трябва до поровя в книгите, ама чини ми се, че тесните социалисти още по време на войната примат тезата на Ленин за превръщане на империалистическата война в гражданска(това понеже пишеш, че проповядвал пораженчески настроения). Затова и в комитета, който оглавява Войнишкото въстание, един от тримата членове е тесняк.Майор Деянов 10:25, 28 юли 2006 (UTC)

Така е - БРСДП(т.с.) участва в Цимервалдската конференция от август 1915, която приема доклада на Ленин за превръщане на империалистическата война в гражданска. Сори, Инж., нова победа за революционното движение. Майор Деянов 10:41, 28 юли 2006 (UTC)

  Всичко, за което има източник, го вкарвай. Ако стане много, ще разбием на подточки. А „пораженческите настроения“е просто въпрос на терминология. Другия термин за „активна антивоенна агитация сред войниците на (кой и да е) фронт“ е: „пораженческа“ „капитулантска“ или „вражеска“ пропаганда, а водещите такава пропаганда се наричат капитуланти, предатели и шпиони. За мен и двете терминологии спадат към общоизвестните знания. --ИнжИнера 11:07, 28 юли 2006 (UTC)

## [редактиране] Договорът от Рапало

В множество западни източници се среща информацията, че на 29 юли 1922 към подписания два месеца по-рано Договор от Рапало е добавен секретен анекс. Както се твърди, с него се позволява на Германия да обучава войски и да изпитва нови оръжия на територията на СССР. Поне в Интернет не успях да намеря текстът на този анекс. Оспорвам пасажа, в който се твърди, че са се обучавали немски летци в Съветския съюз, доколкото за момента не може да бъде представен категоричен източник.

Твърдението, че Сталин е отровил Г.Димитров добива относителна популярност след като при ремонт в санаториума край Москва, където е лежал бележития българин, в стените са открити капсули живак. Но все пак, ако е необходим източник за тази конспиративна теория - Красимир Иванджийски я лансира неколкократно във вестника си "Строго секретно". Ако на някой му се дават пари за абонамент - да провери тук. Майор Деянов 11:31, 12 август 2006 (UTC)

Не само германски летци, ами и танкисти като Гудериан са били обучавани в братския Съветски съюз. И големи учения са им устройвали далече от обсега на разузнаванията на Антантата. Чети руския нет! --Vladko 02:51, 21 септември 2006 (UTC)

## [редактиране] Помощта на радославистите

Преди доста време пуснах учтива молба за източника на твърдението, че Димитров е прокаран като депутат с помощта на Либералната партия на Радославов. Отговор не получих, затова го трия. Майор Деянов 11:49, 12 август 2006 (UTC)

Взето от „http://bg.wikipedia.org../../../%D0%B3/%D0%B5/%D0%BE/%D0%91%D0%B5%D1%81%D0%B5%D0%B4%D0%B0%7E%D0%93%D0%B5%D0%BE%D1%80%D0%B3%D0%B8_%D0%94%D0%B8%D0%BC%D0%B8%D1%82%D1%80%D0%BE%D0%B2_%28%D0%BF%D0%BE%D0%BB%D0%B8%D1%82%D0%B8%D0%BA%29_98dd.html“.

##### Views

- Статия
- Беседа
- Текуща версия

##### Търсене